लोक आस्था के महापर्व छठ की शुरुआत आज 'नहाय-खाय' के साथ हो चुकी है. राजधानी पटना समेत राज्य के अन्य जिलों में भी नदियों-तालाबों पर स्थित घाटों पर हजारों की तादाद में श्रद्धालुओं ने अपने परिजनों के साथ डुबकी लगाई. स्नान करने का बाद महिलाएं भगवान सूर्य की पूजा अर्चना भी कर रही हैं. इस दौरान छठ के गीत भी गुनगुना रही हैं. इस महापर्व छठ को लेकर राज्यभर में उमंग है. लोग छठ की तैयारियों में जोर-शोर से लगे हुए हैं.